**projektas**

**reg. Nr. T-181**

**2.15. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PAVEDIMO SAVIVALDYBĖS ADMINISTRACIJOS DIREKTORIUI**

2019 m. rugsėjo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Pasvalio rajono savivaldybės administracijos nuostatų, patvirtintų Pasvalio rajono savivaldybės tarybos 2013 m. gegužės 29 d. sprendimu Nr. T1-144 „Dėl Pasvalio rajono savivaldybės administracijos nuostatų patvirtinimo“ (su visais aktualiais pakeitimais), 19.8 punktu, Pasvalio rajono savivaldybės administracijos direktoriaus pareigybės aprašymo, patvirtinto Pasvalio rajono savivaldybės tarybos 2018 m. gruodžio 19 d. sprendimu Nr. T1-261 „Dėl Pasvalio rajono savivaldybės administracijos direktoriaus pareigybės aprašymo patvirtinimo“ 5.7 punktu, uždarosios akcinės bendrovės „Pasvalio autobusų parkas“ įstatų, patvirtintų Pasvalio rajono savivaldybės tarybos 2019 m. rugpjūčio 21 d. sprendimu Nr. T1-158 „Dėl uždarosios akcinės bendrovės „Pasvalio autobusų parkas“ įstatų patvirtinimo“, IV skyriumi, uždarosios akcinės bendrovės „Pasvalio vandenys“ įstatų, patvirtintų Pasvalio rajono savivaldybės tarybos 2019 m. rugpjūčio 21 d. sprendimu Nr. T1-159 „Dėl uždarosios akcinės bendrovės „Pasvalio vandenys“ įstatų patvirtinimo“, IV skyriumi, Pasvalio rajono savivaldybės taryba nusprendžia

pavesti Pasvalio rajono savivaldybės administracijos direktoriui atlikti šias personalo valdymo funkcijas: atostogų suteikimas, siuntimas į komandiruotę, į užsienio valstybę uždarosios akcinės bendrovės „Pasvalio autobusų parkas“ ir uždarosios akcinės bendrovės „Pasvalio vandenys“ vadovų atžvilgiu.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Juridinio ir personalo skyriaus vyr. specialistė V.Gesevičienė

2019-09-09

Suderinta DVS Nr. RTS-197

Pasvalio rajono savivaldybės tarybai

**AIŠKINAMASIS RAŠTAS**

**Dėl PAVEDIMO SAVIVALDYBĖS ADMINISTRACIJOS DIREKTORIUI**

2019-09-09

Pasvalys

**1. Problemos esmė**. Nuo 2019 m. balandžio 6 d. UAB „Pasvalio vandenys“ valdyba pavedė UAB „Pasvalio vandenys“ Pasvalio miesto vandenvietės, vandentiekio ir nuotekų tinklų, paviršinių (lietaus) nuotekų tinklų meistrui Linui Janeliūnui, o nuo 2019 m. rugpjūčio 1 d. UAB „Pasvalio autobusų parkas“ valdyba pavedė UAB „Pasvalio autobusų parkas“ direktoriaus pavaduotojui Andriui Markuckui laikinai eiti atitinkamos bendrovės direktoriaus pareigas. Pasvalio rajono savivaldybės taryba 2019 m. rugpjūčio 21 d. sprendimais Nr. T1-158 ir T1-159 patvirtino naujus UAB „Pasvalio autobusų parkas“ ir UAB „Pasvalio vandenys“ įstatus. Šių įstatų IV punkte nurodyta, kad abiejose uždarosiose akcinėse bendrovėse nebesudaromos valdybos, kurios vykdė personalo funkcijas bendrovių vadovų atžvilgiu. Atsižvelgiant į tai, Savivaldybės taryba gali pavesti Savivaldybės administracijos direktoriui suteikti atostogas ir leisti į komandiruotes į užsienį aukščiau įvardintų uždarųjų akcinių bendrovių vadovus.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3.** **Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimui lėšų nereikia.

**4. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**6. Sprendimo projekto iniciatoriai.**

Pasvalio rajono savivaldybės administracijos Juridinis ir personalo skyrius.

**7. Sprendimo projekto rengimo metu gauti specialistų vertinimai ir išvados.**

Sprendimo projektui pritarta.

Juridinio ir personalo skyriaus vyr. specialistė Virginija Gesevičienė